Wêreldrugby se Rassie-klagtes glo binnekort bekend | Maroela Media
Wêreldrugby se Rassie-klagtes glo binnekort bekend
Rassie Erasmus langs die veld gedurende die tweede toets teen die Britse en Ierse Leeus. Foto: Phill Magakoe/AFP.
Volgens mediaberigte sal Wêreldrugby glo binnekort sy formele aanklagte teen Rassie Erasmus bekendmaak. SA Rugby (Saru) sal dan genoeg tyd gegun word om daarop te reageer.
Erasmus het 'n video van 62 minute uitgereik waar hy videogrepe uitwys waar hy glo die Springbokke in die eerste toets in Kaapstad teen die Britse en Ierse Leeus te na gekom is en daar nie genoegsame respek aan die Bokke, en veral nie aan die Bokkaptein, Siya Kolisi, betoon is nie.
Die tugverhoor sal egter nie binne die volgende twee weke plaasvind nie, wat beteken dat die Wêreldbeker-wenner ongestoord met sy pligte as Saru se direkteur van rugby sal kan voortgaan.
"Wedstrydbeamptes word as die ruggraat van die sport beskou en sonder hulle sou daar geen spel wees nie. Wêreldrugby veroordeel enige openbare kritiek ten opsigte van hul optrede en integriteit wat hul rol kan ondermyn," het die internasionale rugbybeheerliggaam destyds in 'n verklaring gesê.
Sir Clive Woodward het egter in een van sy Daily Mail-rubrieke geskryf dat Erasmus se video al "ou nuus" is en dat Wêreldrugby eerder op sy teenwoordigheid langs die veld moes konsentreer.
Volgens die 65-jarige Engelsman kan die Suid-Afrikaner se wateraandra-pligte 'n invloed op 'n skeidsregter se vertoning hê.
'n Moontlike uiteinde van die tugverhoor is dat Erasmus nie by die stadion toegelaat word nie.
Tydens elke wedstryd is daar beamptes wat die skeidsregter beoordeel, want dit is hoe hulle rangorde bepaal word. Dit sal interessant wees om te sien wat hulle van Berry se wedstryd hantering gedink het.
Skeidsregters het nie 'n maklike taak nie, ek sal dit toegee, maar dit is verregaande dat hulle verhewe is bo kritiek. 'n Skeidsregter kan soos wat Suid-Afrika al beleef het, 'n span uit die wereldbeker uit blaas. Gaan werk gerus die finansiële implikasies daarvan uit. Hoekom word die kritiek gesien as 'n aanval in die eerste plek.
Daar word tans wereld wyd 'n oorlog gevoer teen waarheid en eerlikheid…
Toe ek op laerskool Rugby gespeel het, het ons ook eenkeer so onder 'n skeidsregter deurgeloop. So erg was hy, dat ons afrigter hom na die wedstryd met die vuis geslaan het. Hy was nie eers 'n bakleierige soort nie. Maar hy was so kwaad dat hy homself nie kon beheer nie. Ons het net daaroor gelag. Niemand het berading nodig gehad nie.
Bestaan die internasionale rugbybeheerliggaam uit die anc uit. Dit wil my so voorkom want hulle hou nie van kritiek nie…..